ArabovMK/tajik-wikipedia-corpus huggingface dataset:
Беғар (кон)

"Беғар" — кони сурбу флюорит дар қисмати ҷанубии қ-кӯҳҳои Ҳисор, дар водии дарёи Беғари рост (шохоби рости дарёи Варзоб). Дар баландии м аз с. б. ҷойгир аст. "Беғар" дар давраҳои қадим кашф шудааст, ки инро мавҷудияти ковишҳои куҳна тасдиқ менамоянд. "Беғар" ба тарқиши Беғар, ки самти арзӣ дорад ва дар гранитҳои бузургдонаи порфирмонанди биотитӣ мегузарад, мансуб аст. Ба ин тарқиш ду ҷисми маъданӣ — Марказӣ ва Паҳлӯӣ пайваст шудаанд. Аз ҷиҳати маъданнокӣ Марказӣ хубтар буда, дар раги ғафси кварсӣ ҷой гирифтааст. Он аз рагҳои сурбу флюорит ва гранитҳои гудохташуда иборат мебошад; дарозиаш 100 м, умқаш 170 м ва ғафсиаш 0,7-5,6 м. Дар таркиби маъдан минералҳои флюорит, кварс, калсит, пирит ва барит муайян карда шудаанд. Борварии миёнаи флюорит дар ҷисми маъданӣ ба 39,81 % ва сурб ба 1,05 % баробар аст. Маъдан аз сабаби дар таркибаш доштани 2 ба навъҳои Ф-30 ва Ф-40 мансуб аст, ки дар сурати истифодааш дар саноат ба тозакунӣ ниёз дорад. Баъди ташхисоти технологӣ маълум шуд, ки маъдан бо усули тасфия (флотатсия) хуб тоза карда мешавад. Маъдани "Беғар" аз рӯйи сифат, маъданнокӣ ва шароитҳои техникию иқтисодӣ шабеҳи маъдани "Кондара" буда, дар Комбинати маъдантозакунии Такоб коркард мешуд. "Беғар" аз рӯйи ҳаҷми захираҳои ҳисобшуда кони холис маҳсуб шуда, аз сабаби ҳаҷми ками захираҳо ва шароитҳои вазнини техникию иқтисодӣ барои истихроҷ тавсия нашуда буд. Новобаста ба ин, барои қонеъ гардондани иқтидори Комбинати маъдантозакунии Такоб аз соли 1969 дар "Беғар" истихроҷи маъдан шурӯъ гардид ва то ох. с-ҳои 80 садаи 20 идома ёфт. "Беғар" ҳамчун объекти геологӣ дар Кадастри давлатии конҳои канданиҳои фоиданоки ҶТ ба қайд гирифта шудааст.
Беғар

Беғар — деҳа дар ҷамоати деҳоти Варзобқалъаи ноҳияи Варзоб. Аз Беғар то маркази ноҳия 2 км. Аҳолиаш 658 нафар, тоҷикон. Иқтисод Мактаби таҳсилоти миёнаи умумӣ дорад. Соҳаҳои асосии хоҷагӣ: чорводорӣ ва боғдорӣ. Заминҳо аз дарёчаи Беғар ва чашмаҳо обёрӣ мешаванд.
Халъи силоҳ

Халъи силоҳ, бесилоҳкунӣ, беяроқкунӣ — ба амали коҳиш, маҳдудсозӣ, ё мамнӯъ кардани ҷангафзорҳо гуфта мешавад ва маъмулан ба нерӯи низомии як кишвари хос ё навъе аслиҳаи хос ишора дорад. Ибораи халъи силоҳ барои ишора ба нобуди комили ҷангафзорҳои кушторҷамъӣ монанди ҷангафзорҳои ҳастаӣ ба кор меравад. Амалан, маҷмӯи тадорукотеро дар бар мегирад, ки дар даъват барои қатъ намудани зиёдсозии воситаҳои пешбурди ҷанг, маҳдудсозӣ, ихтисор ва барҳам додани онҳо ифода меёбад. Яке аз самтҳои асосии сиёсати берунаи давлатҳоро ташкил медиҳад. Яке аз васоити муҳимми нигоҳдории сулҳ, қатъи ҷанг ва таъмини амнияти байналмилалӣ дониста мешавад. Бунёди умумии ҳуқуқии байналмилалии Беяроқкунӣ дар Ойинномаи СММ омадааст, ки мувофиқи он қоидаҳои муайянкунандаи Беяроқкунӣ ва танзими мусаллаҳгардонӣ ҳамчун қоидаи умумии ҳамкорӣ дар кори нигоҳдории сулҳу амният арзёбӣ шудааст. Беяроқкунӣ метавонад амали бисёртарафа ва яктарафа бошад. Дар замони муосир Беяроқкунӣ, асосан, дар самти назорат, маҳдудсозӣ ва ихтисори мусаллаҳгардии ҳастаӣ, мушакҳои стратегии дурпарвоз ва ғ. қавӣ карда шудааст. Дар Тоҷикистон Ҳукумати Тоҷикситон ба хотири таъмини суботи устувор ва амнияти халқу кишвар дар солҳои нооромӣ корро қабл аз ҳама аз халъи силоҳ оғоз карда, бар зидди ҷинояткорӣ ва қонуншиканиҳо муборизаи беамонро ба роҳ монд 1. Дар амалӣ гардидани ҷараёни халъи силоҳ ва ба эътидол омадани вазъи сиёсиву иҷтимоии ҷумҳурӣ Вазорати корҳои дохилӣи Тоҷикиситон нақши равшан гузоштааст 2. Халъи силоҳ дар Тоҷикистон тибқи Фармони Президенти Ҷумҳрии Тоҷикистон аз 2 декабри соли1994 таҳти 2 "Дар бораи ихтиёран супурдан ва мусодира кардани силоҳи оташфишон, лавозимоти ҷангӣ ва техникаи ҳарбӣ аз аҳолии Ҷумҳурии Тоҷикистон" ба роҳ монда шуд 3. Тоҷикистон ба таҳкими раванди халъи силоҳ аҳамияти аввалиндараҷа медиҳад 4 ва доир ба татбиқи амалии муқаррароти Аҳднома дар бораи минтақаи озод аз аслиҳаи ҳастаӣ дар Осиёи Марказӣ, ки 21 марти соли 2009 эътибор пайдо кардаст, фаъолона амал менамояд.
Беҳбуди Шоҳаншоҳӣ

Беҳбуди Шоҳаншоҳӣ — наққош ва хаттоти форс-тоҷик. Зиндагинома Муаллифи "Маноқиби ҳунарварон" вайро шогирди Муҳаммад Ҳусайни Табрезӣ ва аз бузургони шоҳ Таҳмосби аввали Сафавӣ (Эрон) донистааст, ки дар ҳарами хосси ӯ ба китобат машғул будааст. Соҳиби "Муассири Раҳимӣ" ӯро ғуломи Мирбоқир, фарзанди Миралии Ҳиравӣ хондааст, ки ҳангоми расидан ба Ҳиндустон ва мулозимати Хони хонон Беҳбудро ба вай бахшидааст. Ӯ ки дар наққошӣ ва хушнависии настаълиқ аз бебадалони рӯзгор буд, дар китобхонаи Хони хонон ба китобат, тазйину тазҳиб ва ороиши китобҳо машғул шудааст. Ба хатти вай як қитъа аз мураққае дар китобхонаи Хазинаи авқофи Истанбул мавҷуд аст.
Беқарорӣ

Беқарорӣ — ҳолати равонӣ, ки дар шахс ба сурати нооромӣ ва фаъолиятҳои гуногун, тағйирёбанда ва беҳадаф зоҳир мешавад. Беқарорӣ дар баъзе кӯдакон аз ҳамон моҳҳои аввали вилодат дар шакли нооромӣ ва рафтори гуногун мушоҳида мешавад. Тифли дучори Беқарорӣ гоҳе аз худ майли шадид ба макидани шир ва пас аз каме беқарорӣ ва нороҳатӣ нишон медиҳад ва ё дар муддати кам борҳо хандида ва бефосила гиря мекунад. Ҳаракати кӯдакони гирифтори беқарорӣ пас аз роҳгардон шудан бо шикастан ва партофтани чизҳо, пархош кардан ва ба хашм омадан ҳамроҳ аст. Дар равоншиносии муосир беқарорӣ аз гурӯҳи бемориҳои равонии зудрас дониста шудааст, ки боиси носозгориҳои иҷтимоӣ ва беруншавӣ аз меъёрҳои ахлоқ мегардад ва ин гуна кӯдакон ба бачаҳои душвортарбия дохил мешаванд.
Беқасаббофӣ

Беқасаббофӣ – Беқасаб матоъи нимабрешимии якранг ё рах-рахи ранга мебошад. Тори беқасаби рахдорро, маъмулан, ба 5-6 қисм ҷудо карда, ҳар якеро алоҳида ранг медиҳанд. Ҳар як калобаро кушода, нахҳои кандашударо мепайванданд ва якҷо ба як чӯб чилла мекунанд, ки ин амалро дар гузашта "четма" меномиданд. Сипас устои нақшандоз мувофиқи нақши матлуб рахи матоъро ҷо ба ҷо мекунад. Тори беқасаби гулдор, ба мисли алочабофӣ, бо роҳи бастану кушодани калобаҳо ҳангоми рангдиҳӣ, нақшпардозӣ мешавад. Ҳунармандони моҳир миқдори банди беқасабро ба 30 мерасонанд. Тори беқасаби рахдорро, одатан, ба панҷ-шаш қисм тақсим карда, ҳар якеро алоҳида ранг медиҳанд. Ҳар як калобаро кушода, нахҳои кандашударо мепайванданд ва як ҷо ба як чӯб чилла мекунанд. Баъд устои нақшандоз мувофиқи нақши дилхоҳ расми матоъро ҷо ба ҷо мекунад. Тори беқасаби гулдор бо роҳи баста ва кушодаи рангдиҳӣ нақш дода мешавад. Беқасаби гулдор ба адрас ё подшоҳӣ шабоҳат дорад. Вале нахи тори беқасаб нафису пудаш риштаи ғафс, тори адрас ғафсу пудаш нафис аст. Аз ҳар чашми теғи дастгоҳ 6-8 нахи тори беқасаб, 4 нахи тори адрасро мегузаронанд. Беқасабро якранг, рахдор ва гулдор мебофанд, аммо адрас танҳо гулдор мешавад. Аз беқасаб ҷомаҳо ва ҳар гуна либос медӯзанд. Нафосат, латофат ва асолати ин навъи матоъ ба дизайнерони муосир имкон медиҳад, ки онро барои дар услуби шарқӣ оро додани деворҳои хонаҳо, пардаҳои тирезаҳо, болишту болинҳо ва ҷиҳати рӯкаш намудани мебел истифода намоянд. 1 Беқасаб навъҳои зерин дорад: бодомча (бо нақши бодом ва рангҳои гулобӣ, сабз, қаҳваӣ ва бунафш), зирагӣ (бо рахҳои сабзи торик ва сиёҳ), самарқандча ё самарқандӣ (бо рахҳои бунафшранг ва сафед), алобайроқ (дорои рахҳои васеъи зард, сабз, бунафш, сабзи торик ва сафед бо пуди сиёҳ ё сафед). Дар Хуҷанд навъи беқасаби Шамси Қодирӣ низ маъмул буд, ки ба шарафи устори эҷодгари он номгузорӣ шуда, аз матоъи рахдор иборат буд ва баъзан абрбандӣ низ мешуд. Ҳунармандони хуҷандӣ чун ихтироъкорони беқасаби абр эътироф шуда буданд ва ин навъ матоъи онҳо дар Эрону Афғонистон ва Ҳинд бо номи "хуҷанда" машҳур буд. 2 Нигаред низ.
Беҳдошт

Гигиена (аз юнонӣ: - солим) илми беҳдошт, соҳаи илми тиб, ки ҳифз, беҳдории тандурустии одамро дар алоқамандӣ бо муҳити беруна меомӯзад.
Таваррум

Таваррум — аз назари илмӣ иқтисод ба маънии афзоиш ба равия ва мудуми сатҳи қиматҳо арза ва тақозои куллӣ ҷомеаъ — фузуни тақозо бар арза аст. "Таваррум" ин мунтазам баландшавии сатҳи умумии нарх мебошад. Таваррум бо ёрии индексацияи нарх ҳисоб карда мешавад. Ҷараёни таваррум ба инкишофи иқтисодиёт ва сатҳи зиндагонии аҳолӣ таъсири манфӣ мерасонад. Таҷрибаи ҷаҳонӣ нишон додааст, ки таварруми мӯътадил ба тараққиёти иқтисодӣ ягон таъсири манфӣ намерасонад ва баръакс афзоиши миқдори пул дар муомилот ва болоравии дараҷаи нархи молҳо, боиси афзоиши ҳаҷми маблағгузорӣ ва маҷмӯи арза гашта, ба рушди иқтисодӣ мусоидат мекунанд. Аммо таварруми ҷаҳанда ва таварруми аз эътидол зиёд ба тараққиёти иқтисодӣ таъсири манфӣ мерасонанд, ки ба оқибатҳои иҷтимоию иқтисодии онҳо ҳолатҳои зерин дохил мешаванд: таваррум ба беқурб шудани маблағҳои ҳамчун андоз ба буҷаҳо воридшуда оварда мерасонад, ки дар натиҷаи он низоми молиявӣ ба бӯҳрон дучор шуда, маблағгузории соҳаи иҷтимоиро низ кам мекунад. қобилияти харидории як воҳиди пул кам мешавад, ки дар натиҷа беқурбшавии пул ба вуҷуд меояд. Оиди таъсири таваррум ба сатҳи иқтисодиёт дар назарияи иқтисодӣ ақидаҳои гуногун вуҷуд доранд. Аз ҷумла иқтисодчӣ Филлипс дар натиҷаи омӯхтани 100 солаи нишондиҳандаҳои Англия ба хулосае меояд, ки байни таваррум, музди кор ва дараҷаи нархҳо вобастагӣ вуҷуд дорад. Ба ақидаи ӯ давлат якуякбора таваррум ва дараҷаи бекориро паст карда наметавонад. Дар ҳолати паст кардани дараҷаи таваррум дараҷаи бекорӣ зиёд мешавад ва баръакс, дар ҳолати паст кардани дараҷаи бекорӣ дараҷаи беқурбшавии пул меафзояд. Ақидаи Филлипсро дар шакли графика чунин тасвир кардан мумкин аст: Графикаи каҷхатаи Филлипс. Аз нигоҳ ба графика ба хулосае омадан мумкин аст, ки дар ҳолати мавҷуд будани 6-7 % дараҷаи бекории табиӣ дараҷаи таваррум ба сифр (намеафзояд) баробар аст. Агар давлат кӯшиши зиёд кардани музди корро пеш гирад, қобилияти харидории аҳолӣ зиёд шуда дараҷаи нархҳо баланд мегарданд ва дараҷаи таваррум меафзояд.
Беқасаб

Беқасаб — матоъи нимабрешимии якранг, рах-рахи гулдори мавҷнок. Нахи тори беқасаб борику нахи пудаш ғафс мешуд, ки он баръакси тори адрас мебошад. Тори онро аз абрешими нафиси сабз, кабуд, зард, сурх, гулобӣ, қаҳваранг тайёр мекунанд. Тори беқасаб аз 12 то 18 банд иборат аст. Баъзе беқасаббофон миқдори бандҳоро то ба 30 расонидаанд. Одатан сифтаи матоъҳои нимабрешимин (тораш абрешиму пудаш аз ресмон), абрешим (тору пудаш аз абрешим) ғайр аз тарзи бофт, рангу бор пеш аз ҳама ба миқдори банди тор (як банд баробари 200 нахи абрешим) вобаста мебошад. Ҳар қадар миқдори банд зиёд бошад, ҳамон қадар сифати матоъ баланд, яъне сахту обногузар ва пурдошт ҳисоб меёфт. 1 Ҳунармандони моҳир миқдори банди беқасабро ба 30 мерасонанд. Тори беқасаби рахдорро, одатан, ба панҷ-шаш қисм тақсим карда, ҳар якеро алоҳида ранг медиҳанд. Ҳар як калобаро кушода, нахҳои кандашударо мепайванданд ва як ҷо ба як чӯб чилла мекунанд. Баъд устои нақшандоз мувофиқи нақши дилхоҳ расми матоъро ҷо ба ҷо мекунад. Тори беқасаби гулдор бо роҳи баста ва кушодаи рангдиҳӣ нақш дода мешавад. Беқасаби гулдор ба адрас ё подшоҳӣ шабоҳат дорад. Вале нахи тори беқасаб нафису пудаш риштаи ғафс, тори адрас ғафсу пудаш нафис аст. Аз ҳар чашми теғи дастгоҳ 6-8 нахи тори беқасаб, 4 нахи тори адрасро мегузаронанд. Беқасабро якранг, рахдор ва гулдор мебофанд, аммо адрас танҳо гулдор мешавад. Беқасабро дар Бухоро, Самарқанд, Хуҷанд, Фарғона мебофанд. Дар ин ҷо навъҳои зерини Б.-и якранг: "Сидами сабз", "Сидами зангор", Сидами симобӣ; Беқасаби рахдор: "Байрақ", "Пудсафед", "Фирӯза", "Тасма", беқасаби гулдор, "Бодомча" мебофанд. Аз Беқасаб ҷомаҳо ва ҳар гуна либос медӯзанд. Нафосат, латофат ва асолати ин навъи матоъ имкон медиҳад, ки дизайнерон онро барои дар услуби шарқӣ оро додани деворҳои хонаҳо, пардаҳои тирезаҳо, болишту болинҳо ва ҷиҳати рӯкаш намудани мебел истифода намоянд. 2.
Беҳдошти дандон

Беҳдошти дандон — яке аз филмҳои Эронӣ аст. Коргардон Аббос Киёрустамӣ буд. Филмро дар соли 1980 сохт.
Сарват Беҳбудӣ

Беҳбудӣ Сарват Мидҳатович (5 июни 1945, Тошканд) — човандоз, жонглёр, ромгар ва коргардони сирк. Артисти хизматнишондодаи ҶШС Тоҷикистон, Артисти халқии РСФСР. Зиндагинома Дар оилаи ҳунармандони сирк ба воя расидааст. Аз соли 1958 ба сирк омада, аввал дар ҳайати трио – ҳамроҳи модараш Лола ва тағояш Лавар Хоҷаев ҳунарнамоӣ мекард. Аз соли 1962 ҳамчун жонглёри човандоз мустақилона баромад мекунад. Беҳбудӣ ромгари хуб низ буда, аз соли 1972 бо ҳайвоноти гуногун (асп, фил, заррофа, каркадани сафеди африқоӣ, маймуни шимпанзе, бабр) намоишҳо нишон медиҳад. Беҳбудӣ дар Россия ягона ромгарест, ки дар як вақт дар манеж бо 12 асп (6 аспи сафед ва 6 аспи сиёҳ) ҳунарнамоӣ кардааст. Барномаҳои Беҳбудӣ аз композитсияҳои мураккаб (дар асп чапа нишаста 6 –7 ҳалқа, 5–7 саққоро бозӣ медоронд, ҳангоми дави асп дар болои он рост истода тӯбро дар тӯбнигоҳдораки махсус мувозӣ нигоҳ медошт, чархзаниҳои гуногунро иҷро мекард ва ғайра) иборат буда, диққатангез ва муассиранд. Беҳбудӣ тамошобинонро бо завқи табиӣ, чолокона ва моҳирона иҷро кардани этюдҳои акробатии ногаҳонӣ ба ҳайрат мегузошт. Аз корҳои режиссёрии Беҳбудӣ барномаи "Ҳодисоти солинавӣ" (дар сирки шаҳрҳои Иваново, Донеск, Лвов ва ғ. намоиш додааст) хеле ҷолиб буд. Соли 1980 Беҳбудӣ бо атраксиони нав – филҳои ромшудаи ҳиндию африқоӣ, ки ба Бозиҳои 20-уми олимпӣ бахшида шуда буд, дар бинои Сирки Маскав баромад кард. Барномаҳои дигари таҳиякардаи ӯ бо зар-рофа ва каркадани сафеди африқоӣ (ба шарафи 100-солагии Сирки Маскав), "Бабрҳои сафед" (ба муносибати 850-солагии Маскав), "Озодии аспҳо" (ба муносибати 125-солагии сирки Маскав) низ намоишномаҳои нодиранд. Ҷоизаҳо Беҳбудӣ дорандаи ҷоизаи Конкурси умумииттифоқии санъати сирк "Барои беҳтарин барнома ва атраксион", "Ҷоизаи матбуот"-и Фестивали байналхалқӣ дар Монте-Карло (1992, барои ромкунии бабрҳо) мебошад. Ба ИМА, Олмон, Канада, Руминия, Чехословакия, Полша, Белгия, Финляндия, Булғория, Австрия), Зелландияи Нав, Ҳолландия, Югославия сафари ҳунарӣ кардааст. Мусоҳими доимии Беҳбудӣ ҳамсараш Олга Николаевна мебошад, ки ҳамроҳи шавҳараш барандаи Мукофоти комсомоли ленинии умумииттифоқ ва Конкурси умумииттифоқӣ шудааст. Аз соли 2008 дар ҶХХ кор мекунад.
Маҳмудхоҷа Беҳбудӣ

Маҳмудхоҷа Беҳбудӣ (20 январ 1875, Самарқанд — 1919 1, Қаршӣ) — адиб, рӯзноманигор, ношир, сиёсатмадор, маорифпарвар, яке аз роҳбарони ҷадидҳои Осиёи Миёна, ва аз чеҳраҳои барҷастаи адабиёту драматургияи узбек ва адабиёти тоҷик. Зиндагинома Беҳбудӣ Маҳмудхоҷа соли 1875, д. Бахшитеппаи н. Тайлоқи вилояти Самарқанд ба дунё омадааст. Мадрасаро хатм кардааст, касбаш аввал муфтӣ буд. Ба Миср, Туркия ва Қазону Уфа сафар кардааст. Барои Мактабҳои усули ҷадид китобҳои дарсӣ ва дастурҳои "Мунтахаби ҷуғрофияи умумӣ", "Китоб-ул-атфол", "Мухтасари таърихи ислом", "Амалиёти ислом", "Мадхали ҷуғрофияи имронӣ", "Мухтасари ҷуғрофияи Русия" ва намоишномаи "Падаркуш"-ро таълиф намудааст, ки он соли 1913 нашр шуд ва моҳи январи с. 1914 онро ҳаваскорони театри шаҳри Самарқанд ба саҳна гузоштанд. Мураттиб ва ношири асари "Туркистон, Бухоро ва Хива харитаси" ("Харитаи Туркистон, Бухоро ва Хива"), муҳаррир ва ношири рӯзномаи "Самарқанд" ва маҷаллаи "Оина". Барои нашри китоб ва дастурҳои дарсӣ дар шаҳри Самарқанд "Нашриёти Беҳбудӣ"-ро таъсис додааст. Ҳамчунин дар шаҳри Самарқанд барои аҳолии маҳаллӣ нахустин китобхона ва қироатхона кушодааст. Ба қавли Саидризо Ализода, "ин мутафаккири ягона ва файласуфи фарзонаро душманони маданият ва ваҳшиёни шаҳид намуда, риши муборакашро ба хуни покаш рангин сохтанд". Гимназияи 1 шаҳри Хуҷанд ба номаш гузошта шудааст. То соли 1936 ш. Қаршии Ҷумҳурии Ӯзбекистон ба номи ӯ буд.
Беҳзод Файзуллоев

Беҳзод Файзуллоев (зод. 1969, Душанбе, ҶШС Тоҷикистон) — соҳибкор, муассис фа роҳбари ширкати "Вавилон". Писари Ҳабибуллоҳ Файзуллоҳ. Зиндагинома Беҳзод Файзуллоев соли 1969 дар шаҳри Душанбе ба дунё омадааст. Соли 1986 мактаби миёнаи рақами 32-и шаҳри Душанберо хатм кардааст. Дар соли 1987 ба Донишгоҳи политехникии Душанбе дохил мешавад. Хидмати сарбозиро дар артиши Шӯравӣ дар вилояти Астрахани Русия ба анҷом мерасонад. Баъд аз хидмати аскарӣ таҳсилро дар Донишгоҳ дар басти шабона давом дода, рӯзона дар муассисаҳои гуногун ба кор мепардозад. Дар соли 1991 ширкати хусусии худро таъсис дода ба тиҷорат машғул мешавад. Дар ин миён риштаи мухобирот ва коммуникатсияи Донишгоҳи техникии Тоҷикистон ғоибона хатм карда, соҳиби маълумоти дувуми олӣ мегардад. Дар соли 2000 ширкати "Вавилон"-ро таъсис дода 1, то кунун раҳбарии онро бар дӯш дорад.
Беҳзод Абдураҳимов

Беҳзод Абдураҳимов (11 сентябри соли 1990, Тошканд) — пианинанавози Узбекистон. Ғолиби мусобиқаи пианинанавозӣ дар Лондон 4.
Беҳзод Нормуродов

Беҳзод Нормуродов (зод. 1987) — варзишгари тоҷик. Устоди варзиши дараҷаи байналмилалӣ оид ба таэквон-до ва кикбоксинг. Зиндагинома Хатмкардаи Донишкадаи тарбияи ҷисмонӣ ва варзиши Тоҷикистон. Дар Чемпионати ҷаҳон (Тошканд, 2006) ҷойи сеюм ва медали биринҷӣ, Чемпионати ҷаҳон (Санкт-Петербург, 2009) ҷойи дуюм ва медали нуқра, Чемпионати Осиё (Алмаато, 2010) ҷойи якум ва медали тило, Чемпионати ҷаҳон байни калонсолон (Кореяи Шимолӣ, 2011) ҷойи сеюм ва медали биринҷӣ, Чемпионати Осиё (шаҳри Душанбе) ҷойи сеюм ва медали биринҷӣ, Чемпионати ҷаҳон оид ба кинбоксинг (Ялтаи Украина, 2012) ҷойи дуюм ва медали нуқра, Ҷоми ҷаҳонии кикбоксинг (Австрия, 2013) ду медали тило ва як биринҷӣ, Чемпионати ҷаҳон (Софияи Булғория, 2013) ҷойи сеюм ва медали биринҷӣ, Чемпионати Осиё оид ба таэквон-до (Катмандуи 2014) ҷойи якум ва медали тилоро соҳиб шудааст. Айни замон ҳамчун мураббӣ дар Федератсияи таэкван-до ва кикбоксинги Ҷумҳурии Тоҷикистон ба тарбияи шогирдон машғул аст.
Беҳзод Устоев

Устоев Беҳзод Раҳимҷонович (20 декабр 1991, н.Айнӣ вилояти Суғд) — биологи тоҷик, номзади илмҳои биология, раиси Шӯрои олимон ва муҳаққиқони ҷавони факултети биологияи ДМТ.
Меҳрони Ҳамадонӣ

Меҳрони Ҳамадонӣ, Беҳзоди Ҳамадонӣ, Меҳрон ибни Меҳрбундоз — афсари артиши Сосониён аз хонадони Меҳрон дар муқобала бо ҳамалоти аъроб ба Эрон.
Беҳном (фармондор)

Беҳном, Ваҳном — яке аз наҷибзодагони Соонӣ, ки дар расидани Баҳроми ба тоҷутахт нақши муҳиммеро ифо кард.
Беҳофарид

Беҳофарид — файласуфи хуросонии зартуштӣ, муддаъии паёмбарӣ ва бунёнгузори фирқаи беҳофаридия.
Беҳном Бонӣ

Беҳном Бонӣ — овозхони попи эронӣ. Ӯ фаъолияти ҳунарии худро аз соли 1392 оғоз кард 1. Беҳном Бонӣ дар филми "Гашти иршод 3" ифои нақш кардааст.
Беҳобод

Беҳобод (ҳамчунин ба забони румӣ чун ва;; низ ва) маълум — шаҳр ва пойтахти Шаҳристони Беҳобод, Устони Язд, Эрон. Дар барӯйхатгирии соли 2006, шумораи аҳолии он 7,199 нафар, дар 1,609 оила буд.
Беҳофарид (духтари Гуштосп)

Беҳофарид — духтари Гуштосп ва хоҳари Пашутану Исфандиёр. Вай ба ҳамроҳи хоҳараш, Ҳумой, ба даст хиюнон асир мешавад ва саранҷом бародараш Исфандёр эшонро мераҳонад.
Беҳруз Офағ

Беҳрӯз Офағ (- хабарнигор ва барандаи телевизиони БиБиСи аст.
Беҳрӯз Мирзоев

Беҳрӯз Мирзоев (5 майи 1994, Душанбе, Тоҷикистон) — овозхон ва оҳангсози муосири тоҷик. Зиндагинома Беҳрӯз Мирзоев 5 майи соли 1994 дар шаҳри Душанбе ба дунё омадааст. Оиладор, соҳиби як писар — Илёсҷон 1. Таронашиносӣ Беҳрӯз Мирзоев аз соли 2000 инҷониб муаллифи зиёда аз 100 оҳанг, даҳҳо суруд ва 4 албом мебошад. Такоҳанг Нигаред низ.
Беҳрӯз Хоҷазода

Беҳрӯз Хоҷазода (Хоҷазода Беҳрӯзи Саъдулло январи 1995, деҳаи Ҳушёрии ноҳияи Варзоб, Тоҷикистон) — кӯштигири тоҷик. Қаҳрамони ҷаҳон дар кӯштии самбо 1. Зиндагинома Беҳрӯз Хоҷазода 11 январи соли 1995 дар деҳаи Ҳушёрии ноҳияи Варзоб дар оилаи корманди Прокуратураи генералии Ҷумҳурии Тоҷикистон Хоҷазода Саъдулло Саид ба дунё омадаааст. Солҳои дар мактаби миёнаи 3 ба номи Бобоҷон Ғафурови деҳаи Ҳушёрии ноҳияи Варзоб таҳсил намудааст. Солҳои таҳсилашро дар мактаби миёнаи 95 ноҳияи Синои шаҳри Душанбе ва солҳои дар шаҳри Туапсеи Федератсияи Русия идома додаст. Аз январи 2012 дар мактаби миёнаи 3 деҳаи Ҳушёрии ноҳияи Варзоб таҳсил намуда, онро хатм кардааст. Баъди хатми мактаби миёна ҳамон сол ба факултети омодагии дифои ҳарбӣ ва варзиши Донишкадаи тарбияи ҷисмонии Тоҷикистон ба номи С. Раҳимов дохил шуда, айни ҳол донишҷӯи курсии 5-уми факултаи мазкур мебошад. Фаъолияти варзишӣ Аз 11-солагӣ ба варзиш, аз ҷумла тамрини кӯштии тарзи самбо, ҷуду ва миллии тоҷикӣ ва бразилии "ҷиу-ҷитсу" машғул шудааст 2. Мураббиаш Садриддин Обидов. Аз намудҳои куштии ҷуду ва миллии "куштигирӣ" Устоди варзиши Ҷумҳурин Тоҷикистон ва аз рӯи намуди куштии самбо Устоди варзиши дараҷаи байналмилалӣ мебошад. Чемпиони чандинкаратаи Ҷумҳурии Тоҷикистон аз рӯи намудҳои куштӣҳои самбо, ҷуду ва миллии тоҷикӣ ва бразилии "ҷиу-ҷитсу" мебошад. Дар тими мунтахаби Ҷумҳурии Тоҷикистон аз рӯи намудҳои куштӣҳои самбо, ҷуду, кураш ва миллии тоҷикӣ таҳти роҳбарии сармураббии тим — Носир Бозоров тамрин менамояд. Дастовардҳо Аввалин дастоварди байналмилалиашро моҳи майи соли 2013 дар чемпионати Осиё дар шаҳри Сеули Ҷумҳурии Корея ба даст оварда, ба медали биринҷӣ сарфароз гардидааст. Соли 2014 дар чемпионати Осиё дар шаҳри Тошканди Ҷумҳурии Ӯзбекистон аз рӯи куштии самбои размӣ ба медали биринҷӣ сарфароз гардидааст. Солҳои дар чорабиниҳои варзишии Ҷумҳурии Тоҷикистон, дар ҷашни "Наврӯзи баиналмилалӣ", "25 солагии Истиклолияти давлатни Ҷумҳурии Тоҷикистон", "Ҷоми Пойтахт" чор маротиба ҷойҳои якум ва шоҳҷоизаҳоро ба даст овардааст. Моҳи июли соли 2017 дар Чемпионати Осиё дар шаҳри Тошканд дар вазни 68 кг сазовори ҷои аввал гардид. Моҳи сентябри соли 2017 дар Бозиҳои 5-уми Осиёӣ дар шаҳри Ашқободи Ҷумҳурии Туркманистон дар вазни 74 кг дар куштии самбо сазовори ҷои аввал гардидааст. 11 ноябри соли 2017 дар мусобиқоти қаҳрамонии самбои ҷаҳон шаҳри Сочии Русия дар вазни зери 74 кило дар қувваозмоии ниҳоӣ бар паҳлавони Беларус Степан Попов пирӯз омада ба унвони қаҳрамони ҷаҳон даст ёфт ва бо медали тило сарфароз шуд 3. Варзишгари соли 2017 Беҳрӯз Хоҷазода дар рӯйхати даҳ варзишгари беҳтарини Тоҷикистон дар соли 2017, ки онро Ассотсиатсияи журналистони риштаи варзиши Тоҷикистон (АЖРВТ) аз рӯи натиҷагирии пурсиши хабарнигорон тартиб додааст, дар ҷойи аввал мебошад.
Беҳрӯзи Табарӣ

Беҳрӯзи Табарӣ. Дар Табаристони Эрон ба дунё омадааст, аз ин рӯ ба нисбаи Табарӣ машҳур аст. Ба қавли тазкиранигор Муҳаммад Авфӣ ("Лубоб-ул-албоб") аз шоирони дарбори Ғазнавиён буд. Аз намунаҳои осораш бармеояд, ки ба мавзӯъҳои иҷтимоӣ, танқиду шикоят ва панду ахлоқ таваҷҷуҳ доштааст. Абёти зерин аз ӯянд:.
Baron

(номи пурраи аслӣ Маҷидиён Беҳрӯз Шарифӣ; зод. 23 майи 1992, ноҳияи Шӯрообод, вилояти Кӯлоб, Тоҷикистон) — овозхон, рэпсарои маъруфи тоҷик, мудири иҷроияи гурӯҳи " " 1. Зиндагинома Беҳрӯз Шарифӣ Маҷидиён 23 майи 1992 дар деҳаи Нахалникои ноҳияи Шӯроободи вилояти Кӯлоб дар хонаводаи соҳибкор ба дунё омадааст. Соли 1999 ба мактаби 1 ноҳияи Шуробод ба синфи якум қабул мешавад. Аз синфи 2 то 3 дар мактаби 3, аз синфи 3 то 4 боз дар мактаби 1 таҳсил мекунад. Дар соли 2003 баъд аз хатми синфи 4 бо ҳамроҳии хонавода ба шаҳри Душанбе мекӯчанд ва чанд муддат дар мактаби 96-и пойтахт таҳсил мекунад. Октябри ҳамон сол ба ноҳияи Рӯдакӣ кӯч баста дар Гимназияи тоҷикӣ-русии ба номи А. С. Пушкин таҳсилашро давом дода онро хатм мекунад. Соли 2010 ба факултаи ФСТИС-и Донишгоҳи технологии Тоҷикистон дохил мешавад. Рэпсароӣ Соли 2010 бо ҳамроҳии -у гурӯҳи. 2-ро таъсис намуданд. Аввалин трекашон "Бҷмбон дхтарак" буд. Ҳамон сол бо ҳамроҳии ва гурӯҳи -ро таъсис додааст. Аввалин треки гурӯҳи "Мактаб" ба ҳисоб меравад. Беҳрӯз аввали сар кардани рэп сабки Андерграундро интихоб карда дар ин сабк бисёр навигариҳоро дохил карду пешқадам шуд. Пас аз машҳур шуданаш дар ҷодаи рэпи тоҷик бо рэпсароёное чун 84,,.,,,, ҳамкорӣ мекунад. Соли 2013 моҳи 17 октябр бо ҳамкории аввалин намоҳангашро ба навор гирифта пешкаши ҳаводорони ин сабк гардонид. Соли 2014 аслан дар ҳайати меҳмонони дохил мешуд. Худи ҳамин сол аввалин албоми худро бо номи "Мизон" баровард. Дар ин сол бо 84, ва дигарон кардааст. Блогерӣ баъдан гурӯҳи " "-ро таъси доду фаъолияти блогериро ҳам дар радифи репсароӣ оғоз кард. Парвандаи ҷиноӣ Дар соли 2019 алайҳи Беҳрӯз Маҷидиён ва чанд ҳамкораш барои нашри навори "Барон ва Рустам, рейди фоҳишаҳо дар трасса" тариқи шабакаи Ютуб бар асоси моддаи 144-и Кодекси ҷиноятӣ парванда боз шудааст. Онҳо дар ғайриқонунӣ ҷамъ ва паҳн кардани маълумот дар бораи ҳаёти шахсӣ айбдор шуда, парвандаи ҷиноӣ алайҳи онҳоро додситонии Душанбе таҳқиқ карда буд.